  Майя Бывальцева Ижкарын одӥг нунал гинэ Эстониысь туала суредасьёслэн ужъёсынызы адӟытон ужалоз. 29-тӥ инвожое соин Суредан устолыкъя элькун музейын тодматскыны луоз. Со сярысь ужъюртлэн пресс-службаез ивортэ. Тодматскон – пичи адӟытон но авторъёсын пумиськон – Владимир Дубосарскийлэн «Экспедиция про.родники» ӵектосэзлэн люкетэз, со Удмуртиысь но Эстониысь туала искусствоез огазея Удмуртиысь суредан устолыкъя элькун музейлэн пресс-службаезАдӟытонын Андрюс Йоонас, Юри Ойавер, Виллу Плинк, Паул Роджерс, Маргус Сорге Тиитсмаа, Яан Тоомик но Силья Саарепуу суредасьёслэн виде-артсы, туспуктэмъёссы, нсталяцциоссы но перформансъёссы возьматэмын луозы. Куд-огзэ суредасьёсты Удмуртиын улӥсьёс тодо ни соос вуылӥзы татчы, куд-огез нырысьсэ лыкто. Кылсярысь, Яан Тоомик. Туэ солэн Москваысь Туала искусствоя музейын нимаз адӟытонэз ортчиз. Адӟытон 16 час 30 минутысен 21 часозь ужалоз. Суредасьёсын пумиськон, ужъёсын тодматон, перформанс 18 часын кутскоз. Тодэ вайытом, Удмуртиысь суредасьёс но крезьгурасьёс Финляндиын этнофутуризмъя фестивале пырисько. Тегъёс: Лулчеберет Ижкар Удмуртия Эстония суредасьёс  